Diari Oficial de la Generalitat Valenciana


Sumari del DOGV 3432, del 11-02-1999 (1999/882)

Informació pública de l'alternativa tècnica del Programa d'Actuació Integrada per al Desenvolupament del Sector-7, Corral de Pepiol, del Pla General d'Ordenació Urbana de Moixent.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3432

Data del DOGV
:   11-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/882


Organisme emissor
:   Ajuntament de Moixent

Tipus de document
:   Anunci

Informació pública de l'alternativa tècnica del Programa d'Actuació Integrada per al Desenvolupament del Sector-7, Corral de Pepiol, del Pla General d'Ordenació Urbana de Moixent. [1999/M882]
  
El Ple de l'Ajuntament, en sessió celebrada el dia 29 d'octubre de 1998, va acordar sotmetre a informació pública, pel termini de 20 dies hàbils, mitjançant edictes a un diari d'informació general editat a la Comunitat Valenciana i posteriorment, o simultàniament, en el Diari Oficial de la Generalitat Valenciana, i prèvia remissió de l'avís disposat en l'article 46 de la Llei 6/1994, de 15 de novembre, Reguladora de l'Activitat Urbanística, l'alternativa tècnica del Programa d'Actuació Integrada per al Desenvolupament del Sector-7 Corral de Pepiol, del Pla General d'Ordenació Urbana de Moixent, presentat per la mercantil Corral de Pepiol SL. L'esmentada alternativa comprén proposta de Programa d'Actuació Integrada, justificant de sol·licitud de cèdula d'urbanització, Pla Parcial del Sector-7 i avantprojecte d'urbanització.
  
Durant l'esmentat termini, comptador des del següent dia hàbil a la publicació de l'anunci en el DOGV, podran presentar-se, en l'Ajuntament tant al·legacions com altres alternatives tècniques, i es prorrogarà el termini inicial per 20 dies addicionals si, durant els 10 primers dies d'informació pública, qualsevol persona, prestant caució en la quantia reglamentària, es comprometera a presentar una alternativa substancialment distinta de l'inicial.
  
Durant els cinc dies següents al venciment del termini d'informació pública, qualsevol persona podrà presentar, al registre general i en plica tancada, proposicions juridicoeconòmiques a les alternatives tècniques presentades; l'acte d'obertura de pliques se celebrarà el dia hàbil següent a la terminació d'aquest termini, excepte que es tracte de dissabte ja que en aquest cas es traslladarà al dia hàbil següent. Totes les actuacions podran ser objecte de consulta i al·legació per part dels interessats durant els 10 dies següents a l'acte d'obertura de pliques.
  
Igualment, d'acord amb allò disposat per l'article 46.5 de l'esmentada Llei Reguladora de l'Activitat Urbanística, durant tot el procediment podran ser objecte de pública consulta les al·legacions, alternatives tècniques i proposicions juridicoeconòmiques que s'hagueren presentat.
  
Així mateix, no havent estat possible la pràctica de la notificació de l'edicte als titulars cadastrals que tot seguit s'assenyalen, es porta a efecte l'avís disposat en l'article 46.3 de la Llei Reguladora de l'Activitat Urbanística, així com la pràctica de la seua notificació, de conformitat amb allò disposat en l'article 59.4 de la Llei de Procediment Administratiu.
  
Persones interessades que s'assenyalen:
  
Rafael Ferrandis López.